钦定古今图书集成/明伦汇编/氏族典/第243卷 > 张掞
## 钦定古今图书集成/明伦汇编/氏族典/第243卷 > 张掞

按《宋史张掞传》，“掞字文裕，齐州历城人。父蕴，咸平初
监淄州兵。契丹入寇，游骑至淄、青间，蕴力治守备，游
骑为之引去。掞幼笃孝，蕴病，刲股肉以疗。举进士，知
益都县。丁内艰，徒跣举柩，叩首流血，与兄揆庐墓左。
明道中，京东饥，盗起，以御史中丞范讽荐，知莱州、掖
县，为集贤校理，四迁为龙图阁直学士，知成德军，入”
判太常司农事，累官户部侍郎致仕，熙宁七年，卒。掞
忠笃诚悫，事揆如父，理家必谘而行，为乡党矜式。